Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: 7 5/1977. (XII. 3.) KPM rendelet a hajózási műszaki felügyeleti tevékenységre vonatkozó rendelkezéseknek, valamint a tengeri és a belvízi
Paragraph Index: 250

b) el vannak különítve a lakótértől. Az 55 ˚C-os vagy annál nagyobb lobbanáspontú folyékony üzemanyag tárolható olyan tartályokban is, amelyek a hajótest szerves részét képezik. 5.3. Villamos rendszer20 5.3.1. A villamos rendszereket úgy kell megtervezni és üzembe állítani, hogy azok a szokásos használati körülmények között biztosítsák a vízijármű megfelelő működését, és csökkentsék a minimumra a tűz és az áramütés veszélyét. 5.3.2. Figyelmet kell fordítani minden áramkör túláramés rövidzárlat-védelemmel való ellátására, az akkumulátorról táplált motorindító áramkörök kivételével. 5.3.3. Szellőzést kell biztosítani az akkumulátorokból esetlegesen felszabaduló gázok felhalmozódásának megakadályozására. Az akkumulátorokat szilárdan kell rögzíteni, és meg kell védeni a víz beáramlása ellen. 5.4. Kormányrendszer 5.4.1. Általános követelmények A kormányrendszereket úgy kell tervezni, kialakítani és beszerelni, hogy azok az előrelátható működési körülmények között felmerülő kormányterhelés átvitelét lehetővé tegyék. 5.4.2. Vészhelyzeti intézkedések A vitorlás és a beépített motorral hajtott egymotoros, távirányítású kormánylapátos kormányrendszerrel rendelkező motoros vízijárművet olyan vészhelyzeti berendezés- 19 Vonatkozó szabvány: ISO 11105 Kishajók. Benzinmotorokat és/vagy benzintartályokat tartalmazó terek szellőzése. 20 Vonatkozó szabvány: ISO 10133 Kishajók. Villamos berendezések. Törpefeszültségű rendszerek. ISO 13297 Kishajó. Villamos berendezések. Váltakozó áramú rendszerek. ISO NP 15584 Kishajók. Beépített benzinmotorok üzemanyag- és villamos rendszere. 21 Vonatkozó szabvány: MSZ EN 28847 Kisméretű vízijárművek. Kormányszerkezet. Sodronyköteles és kötéltárcsás rendszerek. MSZ EN 28848 Kis vízijárművek. Távvezérlésű kormányrendszerek. MSZ EN ISO 10592 Kishajók. Hidraulikus kormányberendezések. MSZ EN 29775 Kis vízijárművek Távvezérlésű kormányrendszerek a hajótesten kívüli 15—40 kW teljesítményú egyedi motorokhoz. ISO 13929 Kishajók. Állványos és fogaskerekes kormányhajtás. sel kell ellátni, amelynek segítségével a hajó csökkentett sebességnél kormányozható. 5.5. Gázellátó rendszer A háztartási gázrendszereknek páraelszívó típusúaknak kell lenniük, és azokat úgy kell kialakítani és beszerelni, hogy a szivárgás és a robbanásveszély elkerülhető legyen, és hogy a rendszerben a szivárgás ellenőrizhető legyen. A felhasznált anyagoknak és alkatrészeknek meg kell felelniük az alkalmazott konkrét gázféleségnek, és alkalmasaknak kell lenniük arra, hogy ellenálljanak a tengeri környezetben előforduló behatásoknak és körülményeknek. Minden készüléket fel kell szerelni egy minden égőfejhez alkalmas lángőrrel. Minden gázfogyasztó készüléket az elosztási rendszer más-más ágának kell ellátnia, és minden készüléknek külön elzáró szerkezettel szabályozhatónak kell lennie. Megfelelő szellőzést kell biztosítani a szivárgás és az égéstermékek jelentette veszélyek megakadályozása érdekében. Minden állandóra beszerelt gázrendszerrel ellátott vízijárművön egy olyan külön tárolót kell kiképezni, amely az összes gázpalackokat magában foglalja. E tárolót el kell különíteni a lakótértől, az csak kívülről legyen megközelíthető és kifelé szellőzzön, hogy minden esetlegesen kiszivárgó gáz a hajón kívülre kerüljön. Minden állandóra beszerelt gázellátó rendszert a beszerelést követően ellenőrizni ki kell próbálni. Az A és a B kategóriába sorolt vízijárművön, valamint a C kategóriákba sorolt tengeri vízijárművön a tűzhelyet kardán felfüggesztéssel kell felszerelni. 5.6. Tűzvédelem Általános követelmények A beszerelt berendezések típusát és a vízijármű térbeosztását a tűz kialakulási és terjedési veszélyének figyelembe vételével kell megválasztani. Különös figyelmet kell fordítani a nyílt lánggal működő eszközök, a forró területek vagy a motorok és azok kisegítő berendezései, az olajés üzemanyag-túlfolyók, a fedetlen olaj- és üzemanyagcsövek környezetére, valamint arra, hogy a gépek forró részei fölé ne kerüljenek elektromos vezetékek. 5.6.2. Tűzoltó berendezések A vízijárműveket a tűzveszély mértékének megfelelő tűzoltó berendezésekkel kell ellátni. A benzinmotorok elhelyezésére szolgáló tereket olyan tűzoltó berendezéssel kell ellátni, amely tűz esetén nem teszi szükségessé a motortér kinyitását. A hordozható tűzoltó készülékeknek — ahol ilyeneket felszerelnek — könnyen hozzáférhetőknek kell lenniük, és azokat úgy kell elhelyezni, hogy a vízijármű kormányzásának fő helyéről könnyen elérhetők legyenek. 22 Vonatkozó szabvány: ISO 10239 Kishajók. Cseppfolyósított gáz (LPG) rendszerek. 23 Vonatkozó szabvány: ISO DIS 9094 Kishajók. Tűzvédelem. ISO DIS 9094 1.2 .Tűzvédelem. 1. rész: Maximum 15 m hosszú vízijárművek. 2000/78. szám 5.7. Jelzőfények, nappali jelzések és jelző- (kód-) lobogók 5.7.1. A belvízi utakon közlekedő vízijármű jelzőfényeinek és nappali jelzéseinek a Hajózási Szabályzat24, a tengeren közlekedő vízijármű jelzőfényeinek és nappali jelzéseinek pedig a tengeren való összeütközések megelőzésére vonatkozó nemzetközi szabályoknak (COLREG)25 kell megfelelniük. 5.7.2. A jelzőfények fröccsenő víz ellen védett kivitelűek legyenek. A színes üvegek anyagukban egyenletesen színezettek legyenek. 5.7.3. A jelzőlámpák villamos üzeműek legyenek. A vízijárművön jelzőlámpánként legalább 1-1 darab tartalék- izzót és elemről táplált fényforrás esetén legalább 2-2 darab tartalékelemet kell tartani. 5.7.4. A motorral is felszerelt belvízi vitorlás kishajót 1 darab legalább 0,4 m átmérőjű és legalább 0,4 m kúpmagasságú fekete kúppal26 kell felszerelni. 5.7.5. A 12 főnél nagyobb befogadóképességű belvízi kishajót 1 darab legalább 0,5 m átmérőjű és legalább 0,8 m kettős kúpmagasságú kettős sárga kúppal 27 kell felszerelni. 5.7.6. A belvízi vitorlás kishajót el kell látni 1 darab legalább 0,4× 0,4 m méretű A jelentésű kódlobogóval.28 5.7.7. Az A kategóriába sorolt kishajót el kell látni teljes kódlobogó készlettel és nemzetközi kódkönyvvel, a B kategóriába sorolt kishajót, valamint a C kategóriába sorolt tengeri kedvtelési célú kishajót pedig az A, D, F, J, K, L, O, U, V, W és X jelentésű kódlobogóval. A kódlobogók mérete legalább 0,38× 0,305 m legyen. 5.8. Szennyező anyagok kiömlésének megakadályozása A vízijárműveket úgy kell kialakítani, hogy a szennyező anyagoknak (olaj, üzemanyag stb.) a vízbe történő véletlen kiömlése megakadályozható legyen. A WC-vel ellátott vízijárműveknek a következőkkel kell rendelkezniük:

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes